Veðurstofa Íslands segir að snjóflóðin sem féllu á Vestfjörðum á tólfta tímanum hafi verið þrjú og mjög stór . Tvö féllu við Flateyri ( úr Skollahvilft og Innra-Bæjargili ) og eitt gegnt Suðureyri ( Norðureyrarhlíð ) sem skapaði flóðbylgju sem fór yfir bæinn . Tjón hefur orðið á eignum en engin alvarleg slys á fólki svo vitað sé . Samkvæmt upplýsingum frá samhæfingarmiðstöðinni í Skógarhlíð , sem var virkjuð í kjölfar flóðanna , hafa íbúar á Suðureyri fengið send SMS þar sem þeir eru beðnir um að halda sig frá hafnarsvæðinu , því það geti skapast hætta falli annað snjóflóð , þ.e. að flóðbylgja geti komið inn á svæðið . Á Flateyri var unglingsstúlku komið til bjargar sem hafði orðið undir flóðinu . Frá samhæfingarmiðstöðinni í Skógarhlíð . Myndin er úr safni . mbl.is / Eggert